google/wiki40b huggingface dataset:
Jozef Hanula

Životopis

Študoval na Krajinskej škole pre kreslenie v Budapešti, u Š. Hollósyho a na AVU v Mníchove. Učiteľ kreslenia v Žiline a v Spišskej Novej Vsi. Predstaviteľ slovenského realistického maliarstva. Zameral sa najmä na sakrálnu tvorbu, v ktorej spájal náboženské a národné témy. Od roku 1908 účinkoval aj ako knižný ilustrátor, priekopnícky najmä v literatúre pre deti a mládež. Autor podobizní významných osobností slovenského kultúrneho a národného života. Publicisticky sa vyjadroval k problematike slovenskej kultúry úvahovými a memoárovými článkami. Autor knihy Spomienky slovenského maliara, napísaná okolo roku 1935. Maľoval interiéry katolíckych kostolov v Banskej Bystrici (1935), Banskej Bystrici-Sásovej (1940), Banskej Bystrici-Radvani a iné. Roku 1919 spoluzakladateľ Spolku slovenských umelcov v Martine. Roku 1941 vyznamenaný štátnou cenou.
Kláštorný komplex pavlínov (Šaštín-Stráže)

Kaplnka Sedembolestnej Panny Márie

Kláštorné námestie č. 18.

Kaplnka má trojuholníkový pôdorys, postavili ju v roku 1654, stojí na severovýchodnej strane bočného priečelia baziliky v mieste vypočutej motlitby Angely Bakičovej. Bola v nej umiestnená milostivá socha Piety. Pietu na hlavný oltár baziliky preniesli v roku 1764.

Pavlínsky kláštor

Kláštorné námestie č. 18. 48°38′21″S 17°08′33″V

Neskorobarokový komplex kláštora, spojeného s bazilikou, bol postavený v rokoch 1733 – 1786.

Hospodárska budova

Kláštorné námestie č. 14. 48°38′18″S 17°08′33″V

Je postavená do tvaru C. Stavba prebiehala v tom istom období ako stavba samotného kláštora. Ukončená bola roku 1764 a je tiež v neskoro barokovom slohu.

Stĺp so súsoším Najsvätejšej Trojice

Kláštorné námestie

Stĺp so súsoším Najsvätejšej Trojice je prácou trnavského kamenárskeho majstera Jozefa Habenichta ktorý ju roku 1821 postavil na Kláštornom námestí.

Šaštínska Pieta

Kláštorné námestie

Súsošie Panny Márie s Kristom v náručí na podstavci. Nachádza sa v parku, severne od fasády baziliky. Pochádza z roku 1883, je v slohu ľudového klasicizmu.

Historická zeleň

V okolí komplexu je park, ktorého sadová úprava pochádza z konca 19. storočia.
Škoda 14Tr

Opis

Vozidlo je dlhé približne 12 metrov, má troje dverí. Karoséria je oceľová a jej časť pod oknami je tepelne izolovaná a odhlučnená antivibračným náterom. Podlaha je pokrytá gumou, sedadlá koženkové a usporiadané vo dvoch radoch, niekedy aj v proti alebo v boku smere jazdy. Vozidlá sa líšia podľa sérií, zatiaľčo v prvej sérii bolo čelné a zadné sklo nedeliteľné, toto sa neskôr zmenilo.

Prevádzka

14Tr nahradili pôvodné úspešné rozšírené trolejbusy typu Škoda 9Tr, objavili sa vo všetkých mestách bývalého Česko-Slovenska, kde bola trolejbusová doprava (Brno, Ostrava, Plzeň, Bratislava, Košice, Prešov, Banská Bystrica a ďalšie). V súčasnosti (2006) sú v niektorých mestách buď modernizované na typ 14TrM alebo likvidované, prípadne odpredávané do východných krajín. V Bratislave je ešte možné vidieť v premávke aj pôvodné trolejbusy, väčšina je ale už rekonštruovaná na 14TrM, prípadne bola mierne renovovaná (hlásiče zastávok, dopytové otváranie a pod.).
Makovský obvod

Makovský obvod (maď. Makói kistérség) je bývalá administratívna jednotka v Maďarsku v Čongrádskej župe. Jeho sídlom bolo mesto Makov. Obvody boli zavedené v roku 1994 a zanikli v roku 2014, kedy ich nahradili okresy.
Commentry (obec)

Poloha

Commentry má rozlohu 20,96 km². Najvyšší bod je položený 462 m n. m. a najnižší bod 332 m n. m.

Obyvateľstvo

Commentry má 6 723 obyvateľov (2009).
Graf vývoja obyvateľstva:
Zdroje: INSEE
Európska dobrovoľnícka služba

Európska dobrovoľnícka služba (skr. EDS, anglická skratka EVS z European Voluntary Service) je jeden z programov Európskej komisie pre mládež. EDS je súčasť programu Mládež v akcii.  Program je rozdelený do 5 Akcií a EDS je Akcia č. 2.
Dobrovoľník sa prostredníctvom dobrovoľníckej služby v zahraničí môže zapojiť do projektov rôzneho charakteru, napríklad v oblasti kultúry, športu, sociálnej starostlivosti, umenia či ekológie. Hlavným cieľom EDS je podporiť solidaritu a toleranciu medzi mladými ľuďmi z rôznych krajín a sprostredkovať im skúsenosť z neformálneho vzdelávania. EDS umožňuje mladým ľuďom získať nové zručnosti a skúsenosti a podporiť tak ich osobnostný a profesionálny rast.
Saint-Paul-des-Landes

Poloha

Obec má rozlohu 19 km². Najvyšší bod je položený 664 m n. m. a najnižší bod 536 m n. m.

Obyvateľstvo

Počet obyvateľov obce je 1 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tambora (sopka)

Erupcia z 1815

Sopka začala eruptovať 10. apríla. Obrovský výbuch vyvrhol približne 100 km³ pyroklastických trachyandezitov. Pred explóziou mala sopka výšku približne 4 200 m, po výbuchu len 2 850.
Hoci je erupcia označovaná ako najničivejšia, v minulosti sa vyskytli ešte väčšie (napr. Taupo na Novom Zélande z roku 181, čo dokladajú záznamy Rimanov a Číňanov o dramatických zmenách počasia z toho obdobia ako aj rádiometrické datovanie, prípadne vznik kaldery Toba na Sumatre pred 75 000 rokmi, ktorá vyvrhla 2 800 km³ materiálu a podľa niektorých vedcov zapríčinila aj nástup poslednej doby ľadovej.

Dôsledky

Erupcia zničila všetku vegetáciu na celom ostrove. Približne 10 000 ľudí zahynulo priamo následkom erupcie, zvyšok zomrel na rôzne infekcie. Sopka vyvrhla do stratosféry enormné množstvá prachu a popola, čo zapríčinilo zníženie priemerných teplôt o 0,3 °C. Ešte niekoľko rokov po erupcii mala obloha pri východe Slnka zelené odtiene.
Vyskytli sa aj teórie, že erupcia podmienila vznik velocipéda (predchodcu bicykla), nakoľko bol nedostatok ovsa pre kone a nastal problém s dopravou.
Women's Auxiliary Air Force

Women's Auxiliary Air Force (doslova Ženské pomocné letecké zbory, skr. WAAF) bol ženský pomocný zbor Royal Air Force založený v roku 1939.
Jeho príslušníčky neslúžili v leteckých posádkach a ani sa nezúčastňovali na aktívnom boji. Angažovali sa okrem iného v balení padákov, cateringu, údržbe radarov a lietadiel, obsluhe balónových priehrad, či preprave. Pôsobili aj ako operátorky telefónov a telegrafov. Pracovali s kódmi a šiframi, analyzovali prieskumné fotografie a podieľali sa na spravodajských operáciách.
V roku 1943 mali viac ako 180 tisíc príslušníčok.
Peter Svätojánsky

Najväčšie úspechy

V sezóne 2008 dosiahol Peter víťazstvo v druhej etape na pretekoch Pierra Menta a v celkovom poradí skončil so svojím tímovým kolegom (Patrick Blanc, Francúzsko) na treťom mieste. Na Majstrovstvách sveta v tej istej sezóne obsadil 11. a 5. miesto v súťažiach jednotlivcov. Ďalej sa stal víťazom Stredoeurópskeho pohára 2008 v skialpinizme.
Je mnohonásobným Majstrom Slovenska a víťazom Slovenského Pohára v skialpinizme, či už v pretekoch dvojíc alebo jednotlivcov.
Medzi jeho ďalšie najväčšie medzinárodné skialpinistické úspechy patria - 3. miesto z Majstrovstiev sveta dvojíc 2002, 3. miesto z Majstrovstiev Európy dvojíc 2001, 4. miesto z Pierra Menta Tivoly 2001 a 2.miesto z Nočného Maratónu v Saalbachu 2000.
V roku 2000 skončil na 3. mieste v celkovom poradí Európskeho pohára. V roku 2004 bol na 6. mieste celkového svetového poradia World Rankings a v roku 2005 sa stal víťazom celkového poradia Stredoeurópskeho pohára.

Koníčky a záujmy

Popri skialpinizme sa Peter venuje najmä horskej a cestnej cyklistike, horským behom, turistike, plávaniu a medzi jeho najobľúbenejšie patrí surfovanie, ktorému sa venuje najmä počas každoročnej dovolenky v Chorvátsku.
Vysoké, Západné a Nízke Tatry patria sú jeho najobľúbenejšie miesta na tréning a oddych.
Sýkorka hôrna

Opis

Má dĺžku tela asi 11 - 11,5 cm a váži medzi 8,5 - 11,5 g. Vršok hlavy, krk a oblasť brady sú čierne. Chrbát je pomerne jednotne šedo-hnedý a brucho je belavé. Od veľmi podobnej sýkorky čiernohlavej sa líši malou ostro ohraničenou škvrnou pod zobákom, lesklou čiernou farbou na hlave a absenciou svetlých polí na krídlach.

Hlas

Spev a hlas cit
24 s, Rusko, v druhej časti nahrávky
Hlas "istje istje"
2.7 s, Slovensko
Volanie je výrazné "i-tjü", opakované "čiü čiü čiü čiü" alebo "istje istje che-che-che-che" či "si-si-di-di". Ozýva sa aj jednoduchým "cit". Spieva mäkko, opakovane "ťip ťip ťip ťip ťip.." alebo "pti pti pti pti..".

Výskyt a stav na Slovensku

Je stála, prelietava len malé vzdialenosti. Žije hlavne v listnatých lesoch nížin a menej v zmiešaných lesoch na celom území Slovenska až nad 1 300 m n. m. (Ždiar, 1 230 m n. m.). Hniezdi hlavne do 1 000 m n. m., nad 1 400 m n. m. ako hniezdič nezistená.
Odhadovaný počet hniezdiacich párov je 60 000 - 150 000, zimujúcich jedincov 200 000 - 500 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Stupeň ohrozenia S - vyhovujúci ochranársky status.

Hniezdenie

Sýkorka hôrna hniezdi v dutých spráchnivelých pňoch. Do dutiny si nanosia machy a srsť. Hniezdia dva krát, v prvom hniezdení môžu mať 7 - 10 vajíčok, v druhom mávajú 5 - 9. Vajíčka sú biele s hnedými a hrdzavými škvrnkami. Na vajíčkach sedí samica. Mláďatá sa vyliahnu po 13 - 15 dňoch. Rodičia ich kŕmia 17 - 18 dní a po vyletení z hniezda dokrmujú asi 10 dní.

Potrava

Živí sa drobným hmyzom a v zime semenami.
ABC (prvá pomoc)

ABC je skratka anglických slov Airway (dýchacie cesty), Breathing (dýchanie) a Circulation (cirkulácia-obeh). Je to pomôcka na zapamätanie priorít pri kontrole a liečbe mnohých akútnych situácií v medicíne od prvej pomoci až po nemocničnú liečbu. Dýchacie cesty, dýchanie a (krvná) cirkulácia sú životne dôležité a v tomto poradí ich treba riešiť.

A - Airway - Dýchacie cesty

Ak sú dýchacie cesty pacienta blokované, kyslík sa nedostane do pľúc a tým ani do krvného obehu. Zaistenie voľných dýchacích ciest je prvý krok pri liečbe každého pacienta. Obvyklým problémom dýchacích ciest je ich blokovanie jazykom alebo dáveným jedlom.
Úvodné spriechodnenie dýchacích ciest sa často dosiahne „záklonom hlavy - povytiahnutím brady“ alebo technikou zvanou uvoľnenie čelustí; niekedy je však nutné pristúpiť aj k iným postupom - intubácii alebo koniotómii.

B - Breathing - Dýchanie

Po zabezpečení priechodnosti dýchacích ciest pacienta sa pristupuje ku kontrole jeho dýchania. Obvykle sú zistené nasledovné stavy: normálne dýchanie, hlučné dýchanie, lapavé dýchanie (dýchavica) alebo kašľanie. Záchranca postupuje podľa natrénovaných inštrukcií. Obvykle v tomto bode sa ujasní, či pacient bude potrebovať záchrannú akciu - umelé dýchanie alebo stabilizovanú polohu.

C - Circulation - Cirkulácia (krvný obeh)

Ak môže byť kyslík dopravený do pľúc čistými dýchacími cestami a efektívnym dýchaním, potrebná je cirkulácia krvi na prenos kyslíka po organizme. Kontrola aktívnej cirkulácie krvi sa realizuje viacerými spôsobmi - zistením pulzu, analýzou EKG alebo zistením času pre znovunaplnenie kapilár (vlásočníc).
Droisy (Haute-Savoie)

Poloha

Obec má rozlohu 4,55 km². Najvyšší bod je položený 941 m n. m. a najnižší bod 558 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mackenzie

Tok

Vyteká z Veľkého jazera otrokov a tečie smerom na sever do Beaufortovho mora, kde vytvára deltu s rozlohou 12 000 km². Dolina rieky obsahuje nivné vrstvy a ľadovcové usadeniny, je silno močaristá a lemovaná smrekovým porastom.

Doprava

Riečna cesta je splavná približne päť mesiacov v roku a to v dĺžke približne 2 200 km. Každoročne v októbri rieka zamrzne a využíva sa ako ľadová cesta. Počas obdobia, keď je rieka splavná dopravujú člny tovar z uzlu intermodálneho prepravného systému na zbernej stanici v meste Hay River. Zásobuje sa tak sever teritória.
Významné mestá ležiace na rieke sú Aklavik, Inuvik, Norman Wells (centrum ropného priemyslu), Fort Norman, Fort Providence a morský prístav Taktojaktuk.
Kwangmjongsong 3 ho

Kwangmjongsong 3 ho (kórejským písmom 광명성 3호, v doslovnom preklade Jasná hviezda č. 3) bol plánovaný severokórejský satelit, vypustený v apríli 2012 údajne na účely predpovede počasia. Štart nosnej rakety Unha 3 ho so satelitom 13. apríla 2012 sa však skončil neúspechom. Približne tridsaťmetrová a 90-tonová raketa s údajným meteorologickým satelitom sa vyše dve minúty po štarte rozpadla a jej trosky dopadli do Žltého mora. Štart bol naplánovaný pri príležitosti stého výročia narodenia Kim Il-songa, zakladateľa republiky.
O štarte Kwangmjongsong 3 ho sa špekuluje aj ako o zastieracej skúške vojenskej rakety, ktorá by v budúcnosti mohla byť nosičom napríklad nukleárnych hlavíc.
Rudolf Pepucha

Štúdium

V rokoch 1995 – 2000 študoval kompozíciu u Prof. J. Hatríka a Doc. D. Mateja na VŠMU v Bratislave. V roku 2010 ukončil doktorandské štúdium u Prof. I. Paríka (+2005) a Doc. D. Mateja na VŠMU v Bratislave.
Res cogitans

Res cogitans (lat. ) je vec mysliaca.
Podľa Descarta sa realita delí na res cogitans a res extensa. Res cogitans označuje reality psychickú, ktorej Descartes pripisuje slobodu a vedomie. Res extensa reprezentuje fyzikálnu realitu, obmedzenú a bez vedomia.
Východisko je odvodené z Descartovej metodológie. Pre všetko, čomu sa dá pripísať mechanický model tento model dostatočne vysvetľuje uvažovaný jav. Mechanický model funguje výlučne na základe mechanickej fyziky, t. j. s telesami v pohybe. Avšak existujú javy ako napríklad myšlienky alebo jazyk, ktorým nie je možné priradiť mechanický model. Preto Descartes dospel k názoru, že tieto schopnosti existujú mimo domény res extensa a je potrebné postulovať existenciu druhej domény, ontologicky odlišnej od res extensa.
Myslenie a jazyk teda patriado res cogitans a mali by byť skúmane a objasňované modelmi a vedeckými postupmi odlišnými od mechaniky.
Pretože tieto dve reality sú veľmi odlišné a z princípu nemôžu spolu interagovať, vzniká problém, ako vysvetliť schopnosť človeka konať podľa svojej slobodnej vôle. Descartes sa snaží vyriešiť tento problém dualizmu pripustením komunikácie medzi týmito doménami prostredníctvom epifýzy.
Kanazawa

Kanazawa (jap. 金沢市 – Kanazawa-ši) je hlavné mesto prefektúry Išikawa v Japonsku.
Podľa odhadu z roku 2003 v meste žilo 456 627 obyvateľov a hustota osídlenia bola 976,18 ob./km². Celková rozloha mesta je 467,77 km².

História

Moderné mesto Kanazawa bolo založené 1. apríla 1889.
Kanazawa bolo jedným z mála veľkých japonských miest, ktoré bolo ušetrené paličských náletov amerického letectva počas druhej svetovej vojny. Vďaka tomu sa v Kanazawe uchovalo veľa architektonických pamiatok.

Pamätihodnosti

Záhrada Kenroku-en je určite najslávnejšou pamätihodnosťou v Kanazawe. Pôvodne bola založená ako vonkajšia záhrada Kanazawského hradu. Pre verejnosť bola otvorená v roku 1875. Je považovaná za jednu z "Troch najkrajších záhrad Japonska".
Pri záhrade Kenroku-en leží Kanazawský hrad. Pôvodný hrad bol síce úplne zničený požiarom v roku 1881, ale v roku 2001 bol znovu postavený tradičnými metódami do podoby z roku 1809.
Vo Východnej zábavnej štvrti z 19. storočia sa zachovalo niekoľko domov pre gejše v pôvodnej podobe.
Iulius Valerius Polemius

Iulius Valerius Polemius (4. storočie) bol rímsky románopisec, autor dvoch románov o Alexandrovi Veľkom nazvaných Historia Alexandri Magni (Dejiny Alexandra Veľkého) a Itinerarium Alexandri (Alexandrov itinerár). Obe diela vychádzajú zo starších gréckych predlôh, predovšetkým z Románu o Alexandrovi. Polemius vytvoril podobne fantastické dielo ako jeho grécki predchodcovia, nezaoberá sa historickými skutočnosťami a nechýbajú ani nelogickosti v deji i kontexte diela. Ide o príklad zábavnej literatúry, ktorá získala veľkú obľubu v neskorej antike, a ktorej ďalším predstaviteľom je Lucius Septimius a jeho román o Trójskej vojne.
Haleine

Poloha

Obec má rozlohu 2,62 km². Najvyšší bod je položený 170 m n. m. a najnižší bod 117 m n. m.

Obyvateľstvo

Počet obyvateľov obce je 257 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Slavomír Kompiš st.

Životopis

Študoval na gymnáziu v Kežmarku, 1881-1882 obchodnícky učeň v Dobrej Nive. 1878-1879 učiteľ v Dolnom Kubíne, 1883-1885 úradník v Banskej Bystrici, 1885-1911 úradník Tatrabanky v Martine, 1911-1914 jej zástupca v USA, súčasne 1911-1925 redaktor v Pittsburghu, od 1926 žil v Lučenci. Prvý prokurista Tatrabanky, majiteľ, vydavateľ a redaktor mesačníka Hosp. noviny. Zakladateľ moderného slov. účtovníctva a spolutvorca slov. peňažníckej terminológie. V USA sa zúčastnil na rozvoji spoločenského a kultúrneho života slov. vysťahovalcov. Signatár Memoranda Slov. ligy v USA za právo na sebaurčenie slovenského národa.
Pont-Évêque

Poloha

Obec má rozlohu 8,76 km². Najvyšší bod je položený 321 m n. m. a najnižší bod 165 m n. m.

Obyvateľstvo

Počet obyvateľov obce je 5 070 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soyans

Poloha

Obec má rozlohu 25,64 km². Najvyšší bod je položený 878 m n. m. a najnižší bod 255 m n. m.

Obyvateľstvo

Počet obyvateľov obce je 335 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v rugby league

Majstrovstvá sveta v rugby league je najvyššie medzinárodne podujatie národných družstiev v rugby league, ktoré organizuje Medzinárodná federácia rugby league (RLIF). Jeho história siaha do roku 1954, kedy sa vo Francúzsku konali prvé majstrovstvá sveta mužov, a oveľa neskôr, v roku 2000 v Spojenom kráľovstve, aj prvé majstrovstvá sveta žien. Najviac titulov získal Austrália v kategórii mužov a Nový Zéland v kategórii žien.
Villers-Sir-Simon

Poloha

Obec má rozlohu 2,47 km². Najvyšší bod je položený 136 m n. m. a najnižší bod 119 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaulieu-sous-Parthenay

Poloha

Obec má rozlohu 26,72 km². Najvyšší bod je položený 228 m n. m. a najnižší bod 143 m n. m.

Obyvateľstvo

Počet obyvateľov obce je 657 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Toni Morrisonová

Životopis

Narodila sa v štáte Ohio a prežila tu aj detstvo, ktoré bolo silne ovplyvnené africko-americkým folklórom, hudbou, rituálmi a mýtmi, čo neskôr prispelo k vymedzeniu charakteru jej prozaickej tvorby. Sama priznáva, že jej rodina bola vždy očarená niečím „nadprirodzeným“. Tento vplyv je najbadateľnejší v jej románe s otrokárskou témou "Milovaná", ktorý je príkladom magického naturalizmu v literatúre. Afroameričania, otrokárstvo, rasová problematika a to všetko v úzkej spojitosti so ženami. Takto jednoducho možno vymedziť tematické piliere prozaickej tvorby tejto spisovateľky. 
Vyštudovala angličtinu a literatúru. Získala B.A. (titul bakalárky). Po ukončení štúdia a získaní titulu M.A. (titul magisterky) začala prednášať a vyučovať na viacerých amerických univerzitách. Počas profesionálneho pôsobenia na Howardskej univerzite sa spoznala s mladým architektom pochádzajúcim z Jamajky. Volal sa Harold Morrison a v roku 1958 sa za neho vydala. Manželstvo, z ktorého vzišli dvaja synovia, však trvalo iba krátko. Morrisonovci sa v roku 1964 rozišli. Po rozvode pracovala ako editorka vo vydavateľstve v New Yorku a ďalej prednášala na univerzitách. Počas osamelých večerov sa venovala písaniu.
Prvotinou so všetkými znakmi vyzretého literárneho diela, ktorou sa razom dostala do povedomia čitateľskej verejnosti a vzbudila pozornosť aj v kruhoch literárnej kritiky, bol román "Najmodrejšie oči". Dnes sa už mnohí osmeľujú označiť toto dielo z pera Toni Morrisonovej za kultový a svojim spôsobom aj prevratný román. Vyšiel v roku 1970. Od roku 1970 až do 1992 publikovala päť ďalších románov a iných prozaických alebo odborných prác. Dôkazom vysokej kvality a duchaplnosti diela Toni Morrisonovej sú mnohé, často medzinárodné, literárne ocenenia. V roku 1988 jej bola udelená Pulitzerova cena za už spomínaný román Milovaná. No azda najväčšie ocenenie, akého sa spisovateľovi môže dostať, je bezpochyby Nobelova cena za literatúru. Tú svoju Morrisonová získala v roku 1993, len rok po vydaní románu "Džez". Táto vysoká pocta je však ocenenie nielen pre autorku, ale aj pre celú afroamerickú spoločnosť, pretože Morrisonová bola prvá žena čiernej pleti, ktorá sa stala laureátkou Nobelovej ceny.
Toni Morrison je právom považovaná za prvú dámu africko-americkej literatúry, no zároveň je rovnako silnou osobnosťou literárnej a kultúrnej kritiky. Dôkazom toho je jej prednáška o humanistických hodnotách, ktorú predniesla na Michiganskej univerzite 7. októbra 1988 - Nevypodateľné veci nevypovedané: Prítomnosť Afroameričanov v americkej literatúre.
Niekoľko z jej románov sa ocitlo na výslní americkej literatúry: Najmodrejšie oči (The Bluest Eye), Beloved (Pulitzerova cena) a Pieseň o Šalamúnovi (Song of Solomon). Morisonovej diela sú pozoruhodné pre svoje epické témy, živý dialóg a bohatý detail pri opise afroamerických postáv.
Aribert Heim

Život a vojnové roky

Aribert Heim sa narodil v roku 1914 v spolkovej krajine Štajersko v mestečku Bad Radkersburg. Jeho otec bol policajt a mama bola ženou v domácnosti. Študoval medicínu vo Viedni a roku 1940 sa prihlásil a vstúpil do Waffen-SS. V roku 1941 bol prevelený do koncentračnom tábore Mauthausen, kde vykonával lekárske experimenty na väzňoch, vďaka ktorým si vyslúžil prezývku Doktor Smrť. Doktor Smrť vpichoval väzňom injekcie priamo do sŕdc, bez narkózy vykonával operácie, a vstrekoval benzín do sŕdc obetí. Na svedomí má stovky nevinných obetí.

Povojnové roky

Roku 1945 ho zajala a na 2 roky uväznila americká armáda, ale za pochybných okolností bol prepustený a vrátil sa do Nemecka, kde si otvoril gynekologickú ambulanciu. Roku 1962 ale dostal tip, že sa oňho zaujímajú úrady a tak ušiel cez Španielsko do Uruguaja. Podľa niektorých pôsobil ako lekár v Egypte, kde aj roku 1992 zomrel. Isté zdroje tvrdili, že ho zahliadli roku 2005 v Španielsku.

Najhľadanejší nacista

Roku 2002 vyhlásilo Stredisko Simona Wiesenthala operáciu "Posledná šanca", ktorej cieľom je pochytať posledných žijúcich a stále nepotrestaných nacistických vojnových zločincov z 2. svetovej vojny. Heim sa stal číslom 1 na tomto zozname.
Aribert Heim je na prvom mieste v zozname 10 najhľadanejších nacistických vojnových zločincov, a vlády Nemecka, Rakúska a Stredisko Simona Wiesenthala ponúkajú za informácie smerujúce k jeho dolapeniu odmenu 482-tisíc dolárov. Podľa Efraima Zuroffa by sa Doktor Smrť mal ukrývať niekde na Juhu Čile.
Panassac

Poloha

Obec má rozlohu 9,17 km². Najvyšší bod je položený 317 m n. m. a najnižší bod 209 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mohelnička

Ochrana

Predmetom ochrany sú prírode blízke lesné spoločenstvá extrémnych stanovíšť v záreze potoka Mohelnička, s hodnotným bylinným a drevinným poschodím a s výskytom vzácnej kveteny.
Le Monastier-sur-Gazeille (obec)

Poloha

Obec má rozlohu 39,39 km². Najvyšší bod je položený 1 283 m n. m. a najnižší bod 752 m n. m.

Obyvateľstvo

Počet obyvateľov obce je 1 772 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hradište (okres Poltár)

Polohopis

Obec leží v južnej časti Veporského Slovenského rudohoria, v údolí potoka Držkovo.

Dejiny

V lokalite Hrádok je hradisko z doby bronzovej. Prvá písomná zmienka o obci pod menom Hradischa je z roku 1411, ale vznikla niekedy v 13. storočí, kedy bola vlastníctvom hradného panstva z Fiľakova. Obyvateľstvo sa zaoberalo poľnohospodárstvom a neskôr aj spracúvaním dreva (výroba dreveného riadu, kolárstvo). Obec mala 2 mlyny a v jej okolí sa nachádzali laznícke osídlenia. Prvý učiteľ v obci bol už v roku 1746.